Diari Oficial de la Generalitat Valenciana


Sumari del DOGV 5570, del 03-08-2007 (2007/9832)

ORDE de 12 de juliol de 2007, de la Conselleria d'Educació, per la qual s'acorda l'extinció de l'autorització per cessament d'activitats docents del centre docent privat Nuestra Señora de la Merced, d'Enguera (València).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5570

Data del DOGV
:   03-08-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/9832


Data del document
:   12-07-2007

Organisme emissor
:   Conselleria d'Educació

Tipus de document
:   Ordre

Descriptors 

:   * Enguera
    * centre d'ensenyament
    * educació preescolar
    * cessament d'activitat
    * ensenyament privat

ORDE de 12 de juliol de 2007, de la Conselleria d'Educació, per la qual s'acorda l'extinció de l'autorització per cessament d'activitats docents del centre docent privat Nuestra Señora de la Merced, d'Enguera (València). [2007/9832]  
L'expedient ha sigut iniciat a instància del titular del centre docent privat Nuestra Señora de la Merced, número de codi 02542892, situat en el carrer San Rafael, s/n, d'Enguera (València), que sol·liciten l'extinció de l'autorització per cessament d'activitats.  
L'expedient ha sigut tramitat per la direcció territorial de Cultura, Educació i Esport corresponent, i consta de la documentació exigida per la normativa vigent, així com dels informes de la Inspecció Educativa.  
El centre deixarà d'impartir, a partir del curs 2007/08, les ensenyances que s'indiquen que van ser, en el seu moment, autoritzades per mitjà de la corresponent orde d'obertura i funcionament.  
El cessament d'activitats docents del centre no comporta cap greu perjudici per a l'interés públic.  
Vista la Llei Orgànica 8/1985, de 3 de juliol (LODE, BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (LOE, BOE núm.106 de 04.05.2006); i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyances de règim general no universitàries.  
En exercici de les atribucions conferides per l'article 28.e) de la Llei 5/1983, de 30 de desembre, del Consell  
ORDENE  
Únic  
L'extinció de l'autorització per cessament d'activitats docents, del centre docent privat que a continuació s'indica, d'acord amb els informes emesos.  
Denominació genèrica del centre: Centre Privat de Preescolar  
Denominació específica del centre: Nuestra Señora de la Merced  
Domicili: c/ San Rafael, s/n  
Localitat: Enguera  
Província: València  
Titular: Mercedarias de la Caridad  
Codi: 15831483  
Ensenyances que el centre té autoritzades: Educació Preescolar/Jardí d'Infància amb una 1 unitat i Educació Preescolar/Pàrvuls amb 1 unitat.  
Ensenyances per a les que s'extingix l'autorització: Educació Preescolar/Jardí d'Infància amb una 1 unitat i Educació Preescolar/Pàrvuls amb 1 unitat.  
DISPOSICIÓ ADDICIONAL ÚNICA  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
La present orde tindrà efectes a partir de l'endemà de la publicació en el Diari Oficial de la Comunitat Valenciana, no obstant els seus efectes s'entenen referits a partir del curs escolar 2007/2008.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació o publicació segons corresponga.  
València, 12 de juliol de 2007  
El conseller d'Educació,  
ALEJANDRO FONT DE MORA TURÓN